title: A Tanács (EU) 2015/1889 határozata (2015. október 8.) az Europol nyugdíjalapjának megszüntetéséről

text:
               21.10.2015

               HU

               Az Európai Unió Hivatalos Lapja

               L 276/60

         A TANÁCS (EU) 2015/1889 HATÁROZATA
   (2015. október 8.)
   az Europol nyugdíjalapjának megszüntetéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Europol alkalmazottaira vonatkozó személyzeti szabályzat (a továbbiakban: az Europol személyzeti szabályzata) (1) megállapításáról szóló, 1998. december 3-i tanácsi jogi aktusra és különösen annak 6. függeléke 37. cikkének (3) bekezdésére,
   tekintettel az Europol-nyugdíjalap szabályzatának elfogadásáról szóló, 1999. március 12-i tanácsi jogi aktusra és különösen annak 13. cikkére,
   tekintettel az Europol-nyugdíjalap (a továbbiakban: az alap) igazgatótanácsával folytatott konzultációt követően az Europol igazgatótanácsa által benyújtott javaslatra,
   mivel:

               (1)

               Az Európai Rendőrségi Hivatal (Europol) létrehozásáról szóló, 2009. április 6-i 2009/371/IB tanácsi határozat (2) (a továbbiakban: Europol-határozat) az alkalmazásának időpontjától kezdődő, vagyis 2010. január 1-jei hatállyal az Európai Unióról szóló szerződés K.3. cikke alapján az Európai Rendőrségi Hivatal létrehozásáról szóló egyezmény (a továbbiakban: Europol-egyezmény) (3) elkészítéséről szóló, 1995. július 26-i tanácsi jogi aktus helyébe lépett.

               (2)

               Az Europol-határozat úgy rendelkezik, hogy 2010. január 1-jétől az Europol-egyezményt végrehajtó valamennyi intézkedés hatályát veszti, amennyiben az Europol-határozat másképpen nem rendelkezik.

               (3)

               Az Europol-határozat 57. cikkének (5) bekezdése kimondja továbbá, hogy a személyzet azon tagjaira, akiket nem az Európai Unió tisztviselőinek személyzeti szabályzatáról és az Európai Unió egyéb alkalmazottainak alkalmazási feltételeiről szóló 259/68/EGK, Euratom, ESZAK rendelet (4) (a továbbiakban: személyzeti szabályzat) alapján alkalmaznak, továbbra is az Europol személyzeti szabályzatát és más vonatkozó jogi eszközöket kell alkalmazni.

               (4)

               Az Europol-határozat arról is rendelkezik, hogy az igazgatóra, az igazgatóhelyettesekre és az Europol 2010. január 1-jét követően alkalmazott személyzetére a személyzeti szabályzatot kell alkalmazni.

               (5)

               Az Europol-határozat továbbá úgy rendelkezik, hogy az Europol-egyezménnyel létrehozott Europol által kötött, 2010. január 1-jén hatályos összes munkaszerződést tiszteletben kell tartani lejáratuk napjáig, és azok az Europol-határozat alkalmazásának időpontját követően nem újíthatók meg az Europol személyzeti szabályzata alapján.

               (6)

               Az Europol-határozat arról is rendelkezik, hogy a személyzet azon tagjai részére, akik 2010. január 1-jén hatályos szerződés alapján állnak alkalmazásban, fel kell ajánlani azt a lehetőséget, hogy az Európai Unió egyéb alkalmazottainak alkalmazási feltételei szerint ideiglenes tisztviselői szerződést vagy szerződéses tisztviselői szerződést kössenek. A személyzet tagjainak döntő többsége élt ezzel a lehetőséggel.

               (7)

               Következésképpen a továbbra is az Europol személyzeti szabályzata alapján alkalmazott személyek száma – és ezzel az általuk az Europol személyzeti szabályzata 6. függeléke 37. cikkének (1) bekezdése értelmében az Europol-nyugdíjalapba befizetendő járulékok – 2010 januárja óta folyamatosan csökkentek. A járulékok befizetése az Europol személyzeti szabályzatának hatálya alá tartozó legutolsó munkaszerződés 2014. december 31-i lejártával teljesen megszűnt.

               (8)

               Az alap már kifizette a tagjai részére az Europol személyzeti szabályzata alapján járó nyugellátások és távozási díjak döntő hányadát. A nyugdíjakkal kapcsolatban még fennálló kötelezettségei kizárólag a következőkre korlátozódnak: egyrészt havi ellátások kifizetésére nagyon kevés és folyamatosan csökkenő számú nyugdíjas és korábbi alkalmazott részére, másrészt távozási díjak kifizetésére ez utóbbiak részére.

               (9)

               Az alap kötelezettségei hamarabb fognak megszűnni annál az időpontnál, amely az alap létrehozásának időpontjában előre látható volt és azok biztosításmatematikai szakértelem felhasználásával határozhatók meg.

               (10)

               Az alapban jelenleg rendelkezésre álló eszközök összege meghaladja a kötelezettségei teljesítéséhez szükséges tőke összegét.

               (11)

               Az Europol-nyugdíjalap az Europol személyzeti szabályzata 6. függeléke 37. cikkének (1) bekezdése értelmében jött létre, fő célja pedig egyrészt az Europoltól és az alapban részt vevő egyéb felektől érkező nyugdíjhozzájárulások kezelése, másrészt az Europol személyzeti szabályzata alapján az alap tagjait megillető nyugellátások, illetve távozási díjak kifizetése volt. Az alap betöltötte rendeltetését mint független átmeneti nyugdíjalap.

               (12)

               Tekintettel az alap aktivitásának csökkenésére és jelenlegi pénzügyi helyzetére, az alapra vonatkozó hatályos igazgatási szabályokat indokolt egyszerűsíteni azon módszer kiigazítása révén, amelynek alapján az Europol személyzeti szabályzatában meghatározott nyugdíjrendszer keretében járó ellátások finanszírozása és kifizetése történik.

               (13)

               Következésképpen indokolt az alapot megszüntetni és még fennálló tevékenységeit az Europol hatáskörébe utalni, amelynek feladatává kell tenni az Europol személyzeti szabályzatában meghatározott nyugdíjrendszer szerinti ellátások kifizetésének teljesítését.

               (14)

               Az alap eszközeit át kell adni az Europol részére a ráruházott kötelezettségek teljesítéséhez szükséges mértékben. Ebből a célból el kell különíteni azokat a vagyoni eszközöket, amelyeket az alap az Europol személyzeti szabályzatában meghatározott nyugdíjrendszer szerinti ellátások kifizetésének teljesítése érdekében átad az Europol részére.

               (15)

               A Tanács feladata, hogy rendelkezzen az alapban maradó eszközök rendeltetéséről, amelyeket az alap céljával leginkább összhangban álló célra kell felhasználni.

               (16)

               Az alap általános célja az volt, hogy rendszeres jövedelmi forrást biztosítson az Europol alkalmazottai és kedvezményezettjeik számára a nyugdíjbavonulást követően, és egyúttal csökkentse azokat a költségeket, amelyekkel az alkalmazottak nyugdíja a tagállami költségvetéseket terheli. Ezért az alapban maradó eszközök visszaosztása az eredeti befizetők részére áll leginkább összhangban az alap céljával.

               (17)

               Az Europol igazgatótanácsa – az Europol-nyugdíjalap igazgatótanácsával folytatott konzultációt követően – egyhangúlag megállapodott abban, hogy a Tanácsnak az alap megszüntetését és az általános tartaléknak az egyes befizetők részére, a befizetett járulékaikkal arányos mértékben, az Europol-nyugdíjalap szabályzatának 13. cikkével összhangban történő visszaosztását javasolja,

         ELFOGADTA EZT A HATÁROZATOT:
   1. cikk
   Az Europol-nyugdíjalap megszüntetése és tevékenységének átruházása
   Az Europol-nyugdíjalap szabályzatának elfogadásáról szóló, 1999. március 12-i tanácsi jogi aktussal az Europol személyzeti szabályzata 6. függelékének 37. cikke értelmében létrehozott független nyugdíjalap megszűnik.
   Az alap még fennálló tevékenysége 2016. január 1-jén automatikusan átkerül az Europolhoz.
   2. cikk
   Jogutódlás
   Az Europolt kell az alap jogutódjának tekinteni az alap által kötött minden szerződés, az alap kötelezettségei és az alap által szerzett ingatlanok, valamint az alap harmadik felekkel szemben fennálló követelései tekintetében.
   Ez a határozat nem érinti az alap által kötött megállapodások jogerejét.
   3. cikk
   Az átruházás előkészítését szolgáló intézkedések
   Az alap által befektetett eszközöket e határozat alkalmazásának időpontját megelőzően likviddé kell tenni, a kapott összeget pedig az alap nevében vezetett bankszámlán kell elhelyezni.
   Az alap igazgatótanácsának – független szakképzett biztosításmatematikussal folytatott konzultációt követően – jelentést kell készítenie az alap eszközeinek és kötelezettségeinek zárómérlegéről (a továbbiakban: a zárójelentés). A zárójelentésnek tartalmaznia kell az Europolra átruházott nyugdíj-kötelezettségek részletes biztosításmatematikai értékelését, amelynek az Europol személyzeti szabályzatában foglalt rendelkezésekből eredő paramétereken, a még fennálló nyugdíj-kötelezettségek jellegén, valamint az e határozat mellékletében felsorolt biztosításmatematikai feltevéseken kell alapulnia. A zárójelentésben meg kell határozni az említett kötelezettségek teljesítéséhez szükséges pénzügyi eszközök összegét, kellően figyelembe véve az érintett személyek körének méretéből eredő hibahatárt.
   A zárójelentést továbbítani kell az Europol igazgatótanácsa részére, és azt az Európai Számvevőszék az Europol-határozat 43. cikkével és 58. cikke (2) bekezdésének a) pontjával összhangban ellenőrzi.
   4. cikk
   Az alap eszközeinek elosztása
   (1)   Át kell adni az Europol részére az alap eszközeinek azon hányadát, amely az Europolra átruházott nyugdíj-kötelezettségek teljesítéséhez szükséges, miután azt az Europol igazgatótanácsa a zárójelentés alapján jóváhagyta. Ezeket az eszközöket el kell különíteni az 5. cikk szerinti nyugellátások folyósításának konkrét céljára.
   (2)   Miután minden nyugdíj-kötelezettséget teljesítettek, az eszközök (1) bekezdésben meghatározott hányadának maradványösszegét be kell állítani az Europol költségvetésének egyéb bevételei közé.
   (3)   Az alap összes eszköze és az (1) bekezdésben említett összeg közötti különbséget a következőképpen kell elosztani:

               a)

               a különbség kétharmadát vissza kell fizetni az Europol részére. Az Europol meghatározza, hogy ezen összeg mekkora része tekintendő:

                           i.

                           az Europol-egyezmény 35. cikkének (5) bekezdése alapján jóváhagyott költségvetések többletei maradványösszegének, amelyet az Europol-határozat 58. cikke (5) bekezdésének alapját képező elvek értelmében vissza kell fizetni a tagállamok részére,

                           ii.

                           az Europol-határozat 42. cikke szerinti, az Európai Unió általános költségvetéséből az Europol részére kifizetett támogatások maradványösszegének.

               b)

               a különbség egyharmadát át kell utalni az Europol részére és el kell különíteni az alap korábbi aktív tagjainak – vagy ha a tagok már elhunytak, törvényes örököseiknek – történő visszaosztás konkrét céljára; a visszaosztásnak az Europol személyzeti szabályzata alapján fennállt munkaviszonyuk időtartama alatt általuk az alapba befizetett járulékok teljes összegével arányos módon kell történnie.
               Amennyiben nem állnak munkaviszonyban az Europollal, az e pont szerinti kifizetések potenciális kedvezményezettjeinek közölniük kell az Europollal az elérhetőségüket, igazolniuk kell a személyazonosságukat és adott esetben örökösi jogállásukat, mégpedig e határozatnak az Európai Unió Hivatalos Lapjában való kihirdetése időpontjától számított két éven belül. Az Europol nem köteles aktívan felkutatni az alap azon korábbi aktív tagjait, akiknek az Europollal közölt legutóbbi elérhetősége megszűnt, továbbá nem köteles aktívan felkutatni az elhunyt korábbi aktív tagok örököseit sem.
               Az érintett összegek visszafizetésével kapcsolatban az Europolt terhelő költségeket az (1) bekezdésben meghatározott összegből kell fedezni.
               Az eszközöknek az azonosított kedvezményezettek részére történő kifizetés utáni maradványösszegét egyéb bevételként be kell állítani az Europol költségvetésébe.

         5. cikk
   Az Europol személyzeti szabályzata alapján járó nyugellátások kifizetése
   Az Europol személyzeti szabályzatának 78. cikkében említett szociális biztonsági rendszer keretében járó jogosultságokat be kell állítani az Europol költségvetésébe és azok kifizetését az Europolnak kell teljesítenie a 4. cikk (1) bekezdésében említett, meghatározott rendeltetésű bevételből.
   A fent említett jogosultságok kifizetésével kapcsolatos járulékos költségeket az Europolnak kell viselnie, és ugyanezen meghatározott rendeltetésű bevételből kell fedeznie.
   Az Europol viszontbiztosítási rendszerei által fedezett kötelezettségek kivételével az Europolnak kell biztosítania a hiányzó eszközök rendelkezésre állását minden olyan esetben, amikor a 4. cikk (1) bekezdésében említett meghatározott rendeltetésű bevétel nem elégséges az alap kötelezettségeinek teljesítéséhez.
   6. cikk
   Az Europol-nyugdíjalap igazgatótanácsa
   Az alap igazgatótanácsának tagjai hivatalban maradnak mindaddig, amíg az igazgatótanács jóvá nem hagyta az utolsó éves jelentést, és az Európai Számvevőszék nem ellenőrizte a zárójelentést.
   Az alap igazgatótanácsa tagjait a megbízatásuk megszűnését követően kizárólag a feladatkörük gyakorlása során elkövetett súlyos gondatlanságért és nagymértékű károkozásért terheli felelősség.
   7. cikk
   Hatálybalépés
   Ez a határozat az elfogadását követő napon lép hatályba.
   Ezt a határozatot 2016. január 1-jétől kell alkalmazni. A 3. cikket azonban e határozat hatálybalépésének napjától kezdődően kell alkalmazni.

      Kelt Luxembourgban, 2015. október 8-án.

            a Tanács részéről

            az elnök

         J. ASSELBORN

      (1)  HL C 26., 1999.1.30., 23. o.

      (2)  HL L 121., 2009.5.15., 37. o.

      (3)  HL C 316., 1995.11.27., 1. o.

      (4)  A Tanács 1968. február 29-i 259/68/EGK, Euratom, ESZAK rendelete az Európai Közösségek tisztviselőinek személyzeti szabályzatáról és az Európai Közösségek egyéb alkalmazottainak alkalmazási feltételeiről, valamint a Bizottság tisztviselőire ideiglenesen alkalmazandó különleges intézkedések bevezetéséről (HL L 56., 1968.3.4., 1. o.).

      MELLÉKLET
      BIZTOSÍTÁSMATEMATIKAI FELTEVÉSEK

                  Reáldiszkontráta

                  A De Nederlandsche Bank által kiadott iránymutatásoknak megfelelően

                  A késleltetett ellátásra jogosult nyugdíjasok és a nyugellátásra nem jogosult tagok jogosultságainak biztosításmatematikai értéke

                  Azon opció (nyugellátás folyósítása, jogok átruházása, távozási díj fizetése) biztosításmatematikai értéke, amely a legmagasabb költséggel jár az Europol-nyugdíjalap számára

                  Halandósági tábla (egészséges személyek)

                  A Tanács által a 2012. december 20-i jogi aktussal (1) megállapított, 2016. január 1-jén hatályban lévő táblák

                  Halandósági tábla (fogyatékos személyek)

                  Egészséges személyekre vonatkozó táblák + további három év

                  A fogyatékosság mértéke

                  A rokkantsági nyugellátásban részesülő kedvezményezettek aránya a meglévő tagok teljes számához képest

                  Házassági ráta a munkaviszony megszűnésekor

                  A valós helyzet alapján

                  A házastársak közötti korkülönbség

                  A valós helyzet alapján

                  A jogosultság biztosításmatematikai értékéhez hozzáadandó jövőbeli igazgatási költségek

                  A még fennálló jogosultságok kifizetésével járó, előre látható igazgatási költségek és az e határozat 4. cikkének (3) bekezdésében említett összeg visszaosztása alapján számítandó.

         (1)  A Tanács 2012. december 20-i jogi aktusa az Europol személyzetére vonatkozó személyzeti szabályzat 6. függelékének 6. és 35. cikkében említett halandósági táblák megállapításáról.


title: 2014/683/EU: A Tanács határozata ( 2014. szeptember 25. ) a Régiók Bizottsága egy egyesült királysági tagjának kinevezéséről

text:
               30.9.2014

               HU

               Az Európai Unió Hivatalos Lapja

               L 284/48

         A TANÁCS HATÁROZATA
   (2014. szeptember 25.)
   a Régiók Bizottsága egy egyesült királysági tagjának kinevezéséről

      (2014/683/EU)

   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel az Egyesült Királyságkormányának javaslatára,
   mivel:

               (1)

               A Tanács 2009. december 22-én, illetve 2010. január 18-án elfogadta a Régiók Bizottsága tagjainak és póttagjainak a 2010. január 26-tól2015. január 25-ig tartó időszakra történő kinevezéséről szóló 2009/1014/EU (1), illetve 2010/29/EU határozatot (2). A Tanács 2014. március 11-én a 2014/C 74/01 határozattal (3) Andrew LEWER-et a Régiók Bizottsága tagjává nevezte ki a 2015. január 25-ig terjedő időszakra.

               (2)

               Andrew LEWER hivatali idejének lejártát követően a Régiók Bizottsága egy tagjának helye megüresedett,

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2015. január 25-ig, a következő személyt nevezi ki tagnak a Régiók Bizottságába:

               —

               Ann STRIBLEY, Councillor.

         2. cikk
   Ez a határozat az elfogadásának napján lép hatályba.

      Kelt Brüsszelben, 2014. szeptember 25-én.

            a Tanács részéről

            az elnök

         F. GUIDI

      (1)  HL L 348., 2009.12.29., 22. o.

      (2)  HL L 12., 2010.1.19., 11. o.

      (3)  A Tanács 2014. március 11-i határozata a Régiók Bizottsága négy egyesült királysági tagjának kinevezéséről (HL C 74., 2014.3.13., 1. o.).


title: Az Európai Parlament határozata (2009. április 23.) az Európai Unió Szerveinek Fordítóközpontja 2007-es pénzügyi évre szóló költségvetésének végrehajtására vonatkozó mentesítésről

text:
               26.9.2009

               HU

               Az Európai Unió Hivatalos Lapja

               L 255/145

         AZ EURÓPAI PARLAMENT HATÁROZATA
   (2009. április 23.)
   az Európai Unió Szerveinek Fordítóközpontja 2007-es pénzügyi évre szóló költségvetésének végrehajtására vonatkozó mentesítésről
   (2009/657/EK)
   AZ EURÓPAI PARLAMENT,

               —

               tekintettel az Európai Unió Szerveinek Fordítóközpontja 2007-es pénzügyi évre vonatkozó végleges éves beszámolójára (1),

               —

               tekintettel a Számvevőszéknek az Európai Unió Szerveinek Fordítóközpontja 2007-es pénzügyi évre vonatkozó végleges éves beszámolójáról szóló jelentésére, a Fordítóközpont válaszaival együtt (2),

               —

               tekintettel a Tanács 2009. február 10-i ajánlására (5588/2009 – C6-0060/2009),

               —

               tekintettel az EK-Szerződésre és különösen annak 276. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) és különösen annak 185. cikkére,

               —

               tekintettel az Európai Unió Szerveinek Fordítóközpontja létrehozásáról szóló, 1994. november 28-i 2965/94/EK tanácsi rendeletre (4) és különösen annak 14. cikkére,

               —

               tekintettel az 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

               —

               tekintettel eljárási szabályzatának 71. cikkére és V. mellékletére,

               —

               tekintettel a Költségvetési Ellenőrző Bizottság jelentésére (A6-0178/2009),

               1.

               mentesítést ad az Európai Unió Szerveinek Fordítóközpontja igazgatója számára a Fordítóközpont 2007-es pénzügyi évre szóló költségvetésének végrehajtására vonatkozóan;

               2.

               észrevételeit az alábbi állásfoglalásban foglalja össze;

               3.

               utasítja elnökét, hogy továbbítsa ezt a határozatot és az annak szerves részét képező állásfoglalást az Európai Unió Szerveinek Fordítóközpontja igazgatójának, a Tanácsnak, a Bizottságnak és a Számvevőszéknek, és gondoskodjon közzétételükről az Európai Unió Hivatalos Lapjában (L sorozat).

            az elnök

         Hans-Gert PÖTTERING

            a főtitkár

         Klaus WELLE

      (1)  HL C 278., 2008.10.31., 42. o.

      (2)  HL C 311., 2008.12.5., 116. o.

      (3)  HL L 248., 2002.9.16., 1. o.

      (4)  HL L 314., 1994.12.7., 1. o.

      (5)  HL L 357., 2002.12.31., 72. o.

   AZ EURÓPAI PARLAMENT ÁLLÁSFOGLALÁSA
   (2009. április 23.)
   az Európai Unió Szerveinek Fordítóközpontja 2007-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
   AZ EURÓPAI PARLAMENT,

               —

               tekintettel az Európai Unió Szerveinek Fordítóközpontja 2007-es pénzügyi évre vonatkozó végleges éves beszámolójára (1),

               —

               tekintettel a Számvevőszéknek az Európai Unió Szerveinek Fordítóközpontja 2007-es pénzügyi évre vonatkozó végleges éves beszámolójáról szóló jelentésére, a Fordítóközpont válaszaival együtt (2),

               —

               tekintettel a Tanács 2009. február 10-i ajánlására (5588/2009 – C6-0060/2009),

               —

               tekintettel az EK-Szerződésre és különösen annak 276. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) és különösen annak 185. cikkére,

               —

               tekintettel az Európai Unió Szerveinek Fordítóközpontja létrehozásáról szóló, 1994. november 28-i 2965/94/EK tanácsi rendeletre (4) és különösen annak 14. cikkére,

               —

               tekintettel az 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

               —

               tekintettel eljárási szabályzatának 71. cikkére és V. mellékletére,

               —

               tekintettel a Költségvetési Ellenőrző Bizottság jelentésére (A6-0178/2009),

               A.

               mivel a Számvevőszék kijelentette, hogy kellő mértékben megbizonyosodott a 2007-es pénzügyi évre vonatkozó éves beszámoló megbízhatóságáról, valamint arról, hogy az annak alapjául szolgáló ügyletek jogszerűek és szabályszerűek,

               B.

               mivel 2008. április 22-én a Parlament megadta a mentesítést az Európai Unió Szerveinek Fordítóközpontja igazgatójának a Fordítóközpont 2006-os pénzügyi évre szóló költségvetésének végrehajtására vonatkozóan (6), és a mentesítési határozatot kísérő állásfoglalásában többek között

                           —

                           tudomásul vette a Számvevőszék 2006-os jelentésében tett észrevételét, hogy 2006-ra 16,9 millió EUR költségvetési többlet halmozódott fel, és hogy a Fordítóközpont 2007-ben 9,3 millió EUR-t térít vissza ügyfeleinek; egyetért a Számvevőszékkel, hogy a többlet ilyen mértékű felhalmozódása arra enged következtetni, hogy a fordításokra vonatkozó árképzési módszer nem volt elég pontos,

                           —

                           reményét fejezte ki, hogy hamarosan megoldás születik a munkáltatói nyugdíj-hozzájárulás fizetésének ügyében;

               1.

               tudomásul veszi a Számvevőszék észrevételét, hogy a közbeszerzési eljárások ellenőrzése azt mutatta, hogy az odaítélési szempontok értékelését nem dokumentálták megfelelően, mivel hiányzott a javasolt különböző alternatívák közti végső választás alátámasztását szolgáló költség-haszon elemzés;

               2.

               tudomásul veszi, hogy a Számvevőszék úgy vélte, hogy a hat ellenőrzött munkaerő-felvételi eljárásból egynél az eljárás átláthatóságát nem biztosították, mivel anomáliákat tárt fel a dokumentációban;

               3.

               tudomásul veszi a Fordítóközpont hajlandóságát arra, hogy a Számvevőszék által jelzett, a közbeszerzési és a munkaerő-felvételi eljárásokra vonatkozó problémákat nyomon kövesse, és megfelelően átalakítsa eljárásait;

               4.

               elvárja, hogy a Fordítóközpont a 2008-as tevékenységi jelentésében beszámoljon a megtett nyomon követési intézkedésekről és az elért eredményekről;

         A korábbi mentesítések nyomon követése

               5.

               megállapítja, hogy 2007-ben a Fordítóközpont 9 300 000 EUR-t térített vissza ügyfeleinek a korábbi pénzügyi évekből áthozott többletből;

               6.

               nem tudja elfogadni azt, hogy bár a mentesítési állásfoglalások évek óta kiemelik ezt a problémát, még mindig nem találtak megoldást a Fordítóközpont és a Bizottság közötti konfliktusra a munkavállalók nyugdíjjárulékához való munkáltatói hozzájárulás ügyében;

               7.

               tudomásul veszi, hogy a Fordítóközpont tartalékot hozott létre e hozzájárulás kifizetésének eshetőségére, és 2007-re vonatkozóan ez a tartalék 2 228 928 EUR;

               8.

               ragaszkodik ahhoz, hogy a Bizottság és a Fordítóközpont gyorsan oldja meg a személyzetnek járó nyugdíjjárulék-hozzájárulással kapcsolatos vitát; kéri a Fordítóközpont, hogy tájékoztassa a mentesítő hatóságot a tárgyalások eredményeiről;

               9.

               a mentesítési határozatot kísérő egyéb, horizontális jellegű észrevételek tekintetében utal az uniós ügynökségek pénzügyi gazdálkodásáról és ellenőrzéséről szóló, 2009. április 23-i állásfoglalására (7).

      (1)  HL C 278., 2008.10.31., 42. o.

      (2)  HL C 311., 2008.12.5., 116. o.

      (3)  HL L 248., 2002.9.16., 1. o.

      (4)  HL L 314., 1994.12.7., 1. o.

      (5)  HL L 357., 2002.12.31., 72. o.

      (6)  HL L 88., 2009.3.31., 118. o.

      (7)  Lásd e Hivatalos Lap 206. oldalát.


title: A Tanács (KKPB) 2015/971 határozata (2015. június 22.) az ukrajnai helyzetet destabilizáló orosz intézkedések miatt hozott korlátozó intézkedésekről szóló 2014/512/KKBP határozat módosításáról

text:
               23.6.2015

               HU

               Az Európai Unió Hivatalos Lapja

               L 157/50

         A TANÁCS (KKPB) 2015/971 HATÁROZATA
   (2015. június 22.)
   az ukrajnai helyzetet destabilizáló orosz intézkedések miatt hozott korlátozó intézkedésekről szóló 2014/512/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   mivel:

               (1)

               A Tanács 2014. július 31-én elfogadta a 2014/512/KKBP határozatot (1).

               (2)

               Az Európai Tanács 2015. március 19-én megállapodott arról, hogy meg kell hozni a szükséges intézkedéseket annak érdekében, hogy a korlátozó intézkedések időtartama egyértelműen a minszki megállapodások – 2015. december 31-ig történő – teljes körű végrehajtásához kapcsolódjon.

               (3)

               A 2014/512/KKBP határozatot további hat hónapra meg kell újítani, hogy a Tanácsnak módjában álljon értékelni a minszki megállapodások végrehajtását.

               (4)

               A 2014/512/KKBP határozatot ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2014/512/KKBP határozat 9. cikkének (1) bekezdése helyébe a következő szöveg lép:

      „Ezt a határozatot 2016. január 31-ig kell alkalmazni.”.

   2. cikk
   Ez a határozat az Európai Unió Hivatalos Lapjában való kihirdetésének napján lép hatályba.

      Kelt Luxembourgban, 2015. június 22-én.

            a Tanács részéről

            az elnök

         F. MOGHERINI

      (1)  A Tanács 2014/512/KKBP határozata (2014. július 31.) az ukrajnai helyzetet destabilizáló orosz intézkedések miatt hozott korlátozó intézkedésekről (HL L 229., 2014.7.31., 13. o.).


title: A Tanács 2012/723/KKBP határozata ( 2012. november 26. ) az egyiptomi helyzet tekintetében egyes személyekkel, szervezetekkel és szervekkel szemben hozott korlátozó intézkedésekről szóló 2011/172/KKBP határozat módosításáról

text:
               27.11.2012

               HU

               Az Európai Unió Hivatalos Lapja

               L 327/44

         A TANÁCS 2012/723/KKBP HATÁROZATA
   (2012. november 26.)
   az egyiptomi helyzet tekintetében egyes személyekkel, szervezetekkel és szervekkel szemben hozott korlátozó intézkedésekről szóló 2011/172/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   mivel:

               (1)

               A Tanács 2011. március 21-én elfogadta a 2011/172/KKBP határozatot (1).

               (2)

               A rendeltetési céltól eltérően felhasznált pénzeszközöknek az egyiptomi állam részére való visszajuttatásának megkönnyítése érdekében módosítani kell a 2011/172/KKBP határozat szerinti eltéréseket, hogy engedélyezni lehessen egyes befagyasztott pénzeszközök, illetve gazdasági források felszabadítását, amennyiben azok nélkül nem lehetne eleget tenni az érintett természetes és jogi személyek, szervezetek vagy szervek jegyzékbe való felvételének napját megelőzően vagy azt követően az Unióban hozott bírósági vagy közigazgatási határozatnak, illetve egy valamely tagállamban végrehajtandó igazságügyi határozatnak.

               (3)

               A 2011/172/KKBP határozatot ezért ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2011/172/KKBP tanácsi határozat a következőképpen módosul:

               1.

               Az 1. cikk (4) bekezdése helyébe a következő szöveg lép:
               „(4)   Az (1) bekezdéstől eltérve a tagállamok hatáskörrel rendelkező hatóságai engedélyezhetik egyes befagyasztott pénzeszközök vagy gazdasági források felszabadítását, amennyiben teljesülnek a következő feltételek:

                           a)

                           a pénzeszközök vagy a gazdasági források az (1) bekezdésben említett természetes vagy jogi személy, szervezet vagy szerv mellékletbe történő felvételének napját megelőzően hozott választottbírósági határozat, az Unióban hozott bírósági vagy közigazgatási határozat, illetve az említett dátumot megelőzően vagy azt követően az érintett tagállamban végrehajtandó bírósági határozat hatálya alá tartoznak;

                           b)

                           a pénzeszközök vagy gazdasági források kizárólag az ilyen határozatban foglalt, vagy az ilyen határozatban érvényesnek elismert igények kielégítésére használhatók fel, az ilyen igényekkel rendelkező személyek jogait szabályozó alkalmazandó törvényekben és rendelkezésekben meghatározott korlátokon belül;

                           c)

                           a határozat nem a mellékletben felsorolt természetes vagy jogi személy, szervezet vagy szerv javát szolgálja; valamint

                           d)

                           a határozat elismerése nem ellentétes az érintett tagállam közrendjével.

                     Az érintett tagállam tájékoztatja a többi tagállamot és a Bizottságot az e bekezdés alapján megadott engedélyekről.”

               2.

               Az 1. cikk (6) bekezdése helyébe a következő szöveg lép:
               „(6)   A (2) bekezdés nem alkalmazandó a befagyasztott számlák alábbi növekményeire:

                           a)

                           kamatok, vagy az említett számlákon jelentkező egyéb hozamok; vagy

                           b)

                           olyan szerződések, megállapodások vagy kötelezettségek alapján esedékes kifizetések, amelyeket azt megelőzően kötöttek meg, vagy amelyek azt megelőzően keletkeztek, hogy ezekre a számlákra az (1) és (2) bekezdésben foglalt intézkedések vonatkoznak; vagy

                           c)

                           az Unióban hozott bírósági, közigazgatási vagy választottbírósági, vagy az érintett tagállamban végrehajtható határozat alapján esedékes kifizetések,

                     feltéve, hogy e kamatokra, egyéb hozamokra és kifizetésekre továbbra is az (1) bekezdésben foglalt intézkedés vonatkozik.”

         2. cikk
   Ez a határozat az Európai Unió Hivatalos Lapjában való kihirdetésének napján láp hatályba.

      Kelt Brüsszelben, 2012. november 26-án.

            a Tanács részéről

            az elnök

         G. DEMOSTHENOUS

      (1)  HL L 76., 2011.3.22., 63. o.